title: Регламент за изпълнение (ЕС) 2015/2067 на Комисията от 17 ноември 2015 година за установяване, съгласно Регламент (ЕС) № 517/2014 на Европейския парламент и на Съвета, на минимални изисквания и на условия за взаимно признаване на сертифицирането на физически лица по отношение на стационарно хладилно, климатично и термопомпено оборудване и хладилни устройства на хладилни камиони и ремаркета, съдържащи флуорсъдържащи парникови газове, както и за сертифицирането на дружества по отношение на стационарно хладилно, климатично и термопомпено оборудване, съдържащо флуорсъдържащи парникови газове (Текст от значение за ЕИП)

text:
               18.11.2015

               BG

               Официален вестник на Европейския съюз

               L 301/28

         РЕГЛАМЕНТ ЗА ИЗПЪЛНЕНИЕ (ЕС) 2015/2067 НА КОМИСИЯТА
   от 17 ноември 2015 година
   за установяване, съгласно Регламент (ЕС) № 517/2014 на Европейския парламент и на Съвета, на минимални изисквания и на условия за взаимно признаване на сертифицирането на физически лица по отношение на стационарно хладилно, климатично и термопомпено оборудване и хладилни устройства на хладилни камиони и ремаркета, съдържащи флуорсъдържащи парникови газове, както и за сертифицирането на дружества по отношение на стационарно хладилно, климатично и термопомпено оборудване, съдържащо флуорсъдържащи парникови газове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (1), и по-специално член 10, параграф 12 от него,
   като има предвид, че:

               (1)

               Регламент (ЕС) № 517/2014 включва задължения относно сертифицирането на дружества и физически лица. За разлика от Регламент (ЕО) № 842/2006 на Европейския парламент и на Съвета (2), оборудването, за което може да се извърши сертифициране на физически лица, включва също хладилни устройства на хладилни камиони и ремаркета. Регламент (ЕС) № 517/2014 включва също така изисквания относно съдържанието на програмите за сертифициране, съдържащи информация относно приложими технологии, които да заменят или намалят употребата на флуорсъдържащи парникови газове, и относно безопасната работа с тези технологии.

               (2)

               Поради това, за целите на прилагането на член 10 от Регламент (ЕС) № 517/2014 е необходимо да се актуализират минималните изисквания относно обхванатите дейности, умения и знания, като се уточнят условията за сертифициране и условията за взаимно признаване.

               (3)

               За да бъдат взети предвид съществуващите схеми за квалифициране и сертифициране, в частност тези, които са приети на основание на Регламент (ЕО) № 842/2006, който вече е отменен, и изискванията, предвидени в Регламент (ЕО) № 303/2008 на Комисията (3), тези изисквания следва да бъдат включени в настоящия регламент, доколкото това е възможно.

               (4)

               Поради това Регламент (ЕО) № 303/2008 следва да бъде отменен.

               (5)

               За да получат държавите членки достатъчно време да адаптират своите програми за сертифициране на физически лица, така че да обхванат дейностите, свързани с хладилни устройства на хладилни камиони и ремаркета, е целесъобразно изискването да се притежава сертификат в съответствие с настоящия регламент да се прилага от 1 юли 2017 г. към дейностите, свързани с хладилни устройства на хладилни камиони и ремаркета.

               (6)

               Мерките, предвидени в настоящия регламент, са в съответствие със становището на Комитета, създаден съгласно член 24 от Регламент (ЕС) № 517/2014,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   Настоящият регламент установява минималните изисквания за сертифициране на физически лица, извършващи дейностите, посочени в член 2, параграф 1, по отношение на хладилни устройства на хладилни камиони и ремаркета и стационарно хладилно, климатично и термопомпено оборудване, съдържащи флуорсъдържащи парникови газове, и за сертифициране на дружества, извършващи дейностите, посочени в член 2, параграф 2, по отношение на стационарно хладилно, климатично и термопомпено оборудване, съдържащо флуорсъдържащи парникови газове, както и условията за взаимно признаване на сертификати, издадени в съответствие с тези изисквания.
   Член 2
   Обхват
   1.   Настоящият регламент се прилага за физически лица, извършващи следните дейности:

               а)

               проверка за течове от оборудване, съдържащо флуорсъдържащи парникови газове в количества от 5 тона CO2 еквивалент или повече, които не се съдържат в пяна, с изключение на оборудване, което е херметично уплътнено и етикетирано като такова, а намиращите се в него флуорсъдържащи парникови газове са в количества под 10 тона CO2 еквивалент;

               б)

               събиране и съхраняване;

               в)

               монтаж;

               г)

               ремонт, поддръжка или сервизно обслужване;

               д)

               извеждане от експлоатация.

         2.   Той се прилага също за дружества, извършващи за трети страни следните дейности по отношение на стационарно хладилно, климатично и термопомпено оборудване:

               а)

               монтаж;

               б)

               ремонт, поддръжка или сервизно обслужване;

               в)

               извеждане от експлоатация.

         3.   Настоящият регламент не се прилага за производствени и ремонтни дейности по оборудването, посочено в член 1, извършвани в обекти на производителя.
   Член 3
   Сертифициране на физически лица
   1.   Физическите лица, извършващи дейностите, посочени в член 2, параграф 1, трябва да притежават сертификат, както е посочено в член 4 за съответната категория, съгласно определеното в параграф 2 от настоящия член.
   2.   Сертификати, които удостоверяват, че техният притежател отговаря на изискванията за извършване на една или повече от дейностите, посочени в член 2, параграф 1, следва да бъдат предоставяни на следните категории физически лица:

               а)

               притежателите на сертификати категория I могат да извършват всички дейности, предвидени в член 2, параграф 1;

               б)

               притежателите на сертификати категория II могат да извършват дейностите, предвидени в член 2, параграф 1, буква а), при условие че не се налага прекъсване на хладилния контур, съдържащ флуорсъдържащи парникови газове. Притежателите на сертификати от категория II могат да извършват дейностите, предвидени в член 2, параграф 1, букви б), в), г) и д), по отношение на оборудване, посочено в член 1 и съдържащо по-малко от 3 килограма флуорсъдържащи парникови газове, или когато става въпрос за херметично уплътнени системи, които са етикетирани като такива — по-малко от 6 килограма флуорсъдържащи парникови газове;

               в)

               притежателите на сертификати от категория III могат да извършват дейността, предвидена в член 2, параграф 1, буква б), по отношение на оборудване, посочено в член 1, съдържащо по-малко от 3 килограма флуорсъдържащи парникови газове, или когато става въпрос за херметично уплътнени системи, които са етикетирани като такива — по-малко от 6 килограма флуорсъдържащи парникови газове;

               г)

               притежателите на сертификати категория IV могат да извършват дейността, предвидена в член 2, параграф 1, буква а), при условие че не се налага прекъсване на хладилния контур, съдържащ флуорсъдържащи парникови газове.

         3.   Параграф 1 не се прилага за физически лица, извършващи:

               а)

               спояване, запояване или заваряване на части от системата или част от оборудването по смисъла на една от дейностите, посочени в член 2, параграф 1, които притежават необходимата квалификация за извършване на такива дейности съгласно националното законодателство, при условие че те са под надзора на лице, което притежава сертификат за съответната дейност и носи пълната отговорност за нейното правилно извършване;

               б)

               събиране и съхраняване на флуорсъдържащи парникови газове от оборудване, попадащо в обхвата на Директива 2012/19/ЕО на Европейския парламент и на Съвета (4) и съдържащо по-малко от 3 килограма на флуорсъдържащи парникови газове и по-малко от 5 тона CO2 еквивалент, в помещения, за които е издадено разрешение в съответствие с член 9, параграфи 1 и 2 от посочената директива, при условие че те са назначени от дружеството, притежаващо разрешението, и са завършили курс на обучение, обхващащ минималните умения и знания за категория III съгласно определеното в приложение I към настоящия регламент, което е удостоверено със свидетелство за компетентност, издадено от притежателя на разрешението.

         4.   Физическите лица, които извършват една от дейностите, посочени в член 2, параграф 1, не подлежат на изискването, установено в параграф 1 от настоящия член, при условие че отговарят на следните условия:

               а)

               включени са в курс за обучение с цел придобиване на сертификат, който обхваща съответната дейност, и

               б)

               извършват тази дейност под надзора на лице, което притежава сертификат за нея и носи пълната отговорност за нейното правилно извършване.

         Дерогацията, предвидена в първата алинея, се прилага за продължителността на периодите, в които се извършват дейностите, посочени в член 2, параграф 1, като общата продължителност не трябва да надвишава 24 месеца.
   Член 4
   Сертификати за физически лица
   1.   Органът за сертифициране, посочен в член 7, издава сертификат на физически лица, които са издържали теоретичен и практически изпит за съответната категория, организиран от оценяващ орган, както е посочено в член 8, и обхващащ минимума от умения и знания, посочени в приложение I.
   2.   Сертификатът трябва да съдържа най-малко следното:

               а)

               наименованието на органа за сертифициране, пълното име на притежателя, номер на сертификата и датата, до която е валиден, ако има такава;

               б)

               категорията на сертифициране на физическите лица, както е определена в член 3, параграф 2, и свързаните с нея дейности, които притежателят на сертификата има право да извършва, както и типа на съответното оборудване, когато това е уместно;

               в)

               дата на издаване и подпис на издаващия.

         3.   В случаите когато една основана на изпитния метод съществуваща система за сертифициране обхваща минималните умения и знания за дадена категория, определени в приложение I, и отговаря на изискванията на членове 7 и 8, но съответното свидетелство не съдържа елементите, определени в параграф 2 от настоящия член, органът за сертифициране, посочен в член 7, може да издаде сертификат за съответната категория на притежателя на тази квалификация без повторно явяване на изпит.
   4.   В случаите когато една основана на изпитния метод съществуваща система за сертифициране за физически лица, извършващи една или повече дейности по член 2, параграф 1 по отношение на хладилни устройства на хладилни камиони и ремаркета, отговаря на изискванията на членове 7 и 8 и частично обхваща минималните умения и знания за дадена категория, определени в приложение I, органите за сертифициране могат да издадат сертификат за съответната категория, при условие че кандидатът издържи допълнителен изпит по отношение на уменията и знанията, които не са обхванати от съществуващото сертифициране, и бъде оценен от оценяващ орган, както е посочено в член 8.
   Член 5
   Сертифициране на дружества
   Дружествата, посочени в член 2, параграф 2, трябва да притежават сертификат, както е посочено в член 6.
   Член 6
   Сертификати на дружества
   1.   Органът за сертифициране, посочен в член 7, издава сертификат на дружество за една или повече от дейностите, посочени в член 2, параграф 2, при условие че дружеството отговаря на следните изисквания:

               а)

               разполага с персонал от физически лица, сертифицирани в съответствие с член 3, чийто брой е достатъчен, за да се покрие очакваният обем дейности, изискващи сертифициране;

               б)

               доказано е, че физическите лица, участващи в дейности, за които се изисква сертифициране, разполагат с необходимите инструменти и процедури.

         2.   Сертификатът трябва да съдържа най-малко следното:

               а)

               наименованието на органа за сертифициране, пълното име на притежателя, номер на сертификата и датата, до която е валиден, ако има такава;

               б)

               дейностите, които притежателят на сертификата е оправомощен да извършва, като се посоча и максималното количество на зареждане на засегнатото оборудване в килограми;

               в)

               дата на издаване и подпис на издаващия.

         Член 7
   Орган за сертифициране
   1.   Органът за сертифициране се определя посредством национален законов акт или се назначава от компетентния орган на държавата членка или от други организации, които са оправомощени за това, и получава правото да издава сертификати на физически лица или дружества, които извършват една или повече от дейностите, посочени в член 2.
   Органът за сертифициране трябва да е независим и безпристрастен при извършването на своята дейност.
   2.   Органът за сертифициране създава и прилага процедури за издаването, временното отменяне и отнемането на сертификати.
   3.   Органът за сертифициране води документация, позволяваща проверка на състоянието на всяко сертифицирано лице или дружество. Тази документация трябва да доказва, че действително е изпълнена съответната процедура по сертифициране. Документацията се пази за период от най-малко пет години.
   Член 8
   Оценяващ орган
   1.   Изпитите за физическите лица, посочени в член 2, параграф 1, се организират от оценяващ орган, определен от компетентните органи на държавата членка или от други институции, които са оправомощени за това. Посоченият в член 7 орган за сертифициране може да отговаря също на изискванията за оценяващ орган. Оценяващият орган трябва да е независим и безпристрастен при извършването на своята дейност.
   2.   Изпитите се планират и структурират по начин, който гарантира, че са обхванати минималните умения и знания, определени в приложение I.
   3.   Оценяващият орган приема процедури за докладване и съхранява документацията с цел документиране на отделните и общите резултати от оценяването.
   4.   Оценяващият орган гарантира, че назначените изпитващи лица за даден изпит притежават необходимите знания относно съответните изпитни методи и документи, както и подходяща компетентност в областта на изпита. Той гарантира също, че са налице оборудването, инструментите и материалите, необходими за провеждане на практическите изпити.
   Член 9
   Уведомяване
   1.   До 1 януари 2017 г. държавите членки трябва да съобщят на Комисията наименованията и данните за контакт на органите за сертифициране на физически лица и дружества, посочени в член 7, както и наименованията на сертификатите, отговарящи на изискванията на член 4 — за физически лица, и на изискванията на член 6 — за дружества, като използват формата, определен с Регламент за изпълнение (ЕС) 2015/2065 на Комисията (5).
   2.   При наличие на нова относима информация държавите членки актуализират съответно уведомлението, представено съгласно параграф 1, и незабавно го представят на Комисията.
   Член 10
   Условия за взаимно признаване
   1.   Взаимното признаване на сертификати, издадени в други държави членки, трябва да се прилага само за сертификати, издадени съгласно член 4 — за физически лица, и съгласно член 6 — за дружества.
   2.   Държавите членки могат да изискват от притежателите на сертификати, издадени в друга държава членка, да предоставят превод на сертификата на някой от другите официални езици на Съюза.
   Член 11
   Отмяна
   Регламент (ЕО) № 303/2008 се отменя.
   Позовавания на отменения Регламент (ЕО) № 303/2008 се приемат като позовавания на настоящия регламент и се четат съгласно таблицата на съответствие, представена в приложение II.
   Член 12
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Независимо от това, член 3, параграф 1 се прилага от 1 юли 2017 г. за физически лица, извършващи една или повече от дейностите, предвидени в член 2, параграф 1 по отношение на хладилни устройства на хладилни камиони и ремаркета.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 ноември 2015 година.

            За Комисията

            Председател

         Jean-Claude JUNCKER

      (1)  ОВ L 150, 20.5.2014 г., стр. 195.

      (2)  Регламент (ЕО) № 842/2006 на Европейския парламент и на Съвета от 17 май 2006 г. относно някои флуорирани парникови газове (ОВ L 161, 14.6.2006 г., стр. 1).

      (3)  Регламент (ЕО) № 303/2008 на Комисията от 2 април 2008 г. за установяване, в съответствие с Регламент (ЕО) № 842/2006 на Европейския парламент и на Съвета, на минимални изисквания и на условията за взаимно признаване на сертифицирането на компании и персонал по отношение на стационарни хладилни и климатични системи, както и за топлинни помпи, съдържащи някои флуорирани парникови газове (ОВ L 92, 3.4.2008 г., стр. 3).

      (4)  Директива 2012/19/ЕС на Европейския парламент и на Съвета от 4 юли 2012 г. относно отпадъци от електрическо и електронно оборудване (ОЕЕО) (ОВ L 197, 24.7.2012 г., стр. 38).

      (5)  Регламент за изпълнение (ЕС) 2015/2065 на Комисията от 17 ноември 2015 г. за установяване, съгласно Регламент (ЕС) № 517/2014 на Европейския парламент и на Съвета, на формата на уведомленията за програмите на държавите членки за обучение и сертифициране (вж. страница 14 от настоящия брой на Официален вестник).

      ПРИЛОЖЕНИЕ I

         Минимални изисквания относно уменията и знанията, които трябва да бъдат обхванати от оценяващите органи

                  1.

                  Изпитът за всяка от категориите, посочени в член 3, параграф 2, трябва да съдържа следното:

                              а)

                              теоретичен изпит с един или повече въпроси за проверка на дадено умение или знание, отбелязани в колоните „Категория“ с означението „T“;

                              б)

                              практически изпит, при който кандидатът трябва да изпълни с подходящите материали, инструменти и оборудване съответната задача, отбелязана в колоните „Категория“ с означението „П“.

                  2.

                  Изпитът трябва да обхваща всяка една от групите умения и знания с номера 1, 2, 3, 4, 5, 10 и 11.

                  3.

                  Изпитът трябва да обхваща най-малко една от групите умения и знания с номера 6, 7, 8 и 9. Кандидатът не трябва да знае преди изпита кой от тези четири елемента ще бъде използван при изпита.

                  4.

                  Ако има само една клетка в колоните за категориите, която отговаря на няколко клетки (умения и знания в няколко области) в колоната за знания и умения, това означава, че при изпита не е необходимо да бъдат подложени на изпитване всички умения и знания.

                  КАТЕГОРИИ

                  УМЕНИЯ И ЗНАНИЯ

                  I

                  II

                  III

                  IV

                  1

                     Основни знания по термодинамика

                  1.01

                  Познават се основните стандартни мерни единици съгласно ISO (Международната организация за стандартизация) за температура, налягане, маса, плътност, енергия

                  T

                  T

                  —

                  T

                  1.02

                  Разбира се основната теория на хладилните системи: основни знания по термодинамика (ключови термини, параметри и процеси, като прегряване, страна високо налягане, топлина от сгъстяване, енталпия (топлосъдържание), хладилен ефект, страна ниско налягане, подохлаждане), свойства и термодинамични трансформации на хладилните агенти, включително разпознаване на разделно кипящи (зеотропни) смеси и състояния на флуида

                  T

                  T

                  —

                  —

                  1.03

                  Използват се съответните таблици и диаграми, които се разчитат в контекста на косвените методи за проверка на течове (включително проверяване на доброто функциониране на системата): log р/h диаграма, таблици с характеристики на хладилния агент в наситено състояние, диаграма на охладителен цикъл с едностъпално сгъстяване

                  T

                  T

                  —

                  —

                  1.04

                  Описва се действието на основните елементи в системата (компресор, изпарител, кондензатор, термостатични разширителни вентили) и термодинамичните процеси с хладилния агент

                  T

                  T

                  —

                  —

                  1.05

                  Познава се основният принцип на действие на следните компоненти, използвани в хладилна система, и тяхната роля и значение за предотвратяване и идентифициране на изтичане на хладилен агент: a) вентили (сферични вентили, клапани с мембранно задействане, регулиращи вентили, предпазни вентили), б) регулатори на температура и налягане, в) наблюдателни стъкла и индикатори за влажност, г) регулатори на размразяването, д) защити на системата, е) измервателни уреди, като термометри, ж) системи за контрол на маслото, з) резервоари за сгъстен въздух, и) отделители на течност и на масло

                  —

                  —

                  —

                  1.06

                  Познават се специфичното поведение, физическите параметри, решенията, системите и отклоненията на алтернативни хладилни агенти в хладилния цикъл, както и компонентите за тяхното използване

                  T

                  T

                  T

                  T

                  2

                     Въздействие на хладилните агенти върху околната среда и съответни екологични нормативни актове

                  2.01

                  Познава се в основни линии политиката на ЕС и международната политика в областта на изменението на климата, включително Рамковата конвенция на Обединените нации по изменението на климата

                  T

                  T

                  T

                  T

                  2.02

                  Познават се в основни линии понятието потенциал за глобално затопляне (ПГЗ), използването на флуорсъдържащи парникови газове и други вещества като хладилни агенти, въздействието на емисиите на флуорсъдържащи парникови газове върху климата (подреждане според големината на техните ПГЗ) и съответните разпоредби на Регламент (ЕС) № 517/2014, както и съответните актове за изпълнение

                  T

                  T

                  T

                  T

                  3

                     Проверки преди пускане в експлоатация след дълъг период на неизползване, след извършени дейности по поддръжка или сервизни дейности или по време на работа

                  3.01

                  Провежда се изпитване под налягане, за да се провери здравината на системата

                  П

                  П

                  —

                  —

                  3.02

                  Провежда се изпитване под налягане, за да се провери херметичността на системата

                  3.03

                  Използва се вакуумна помпа

                  3.04

                  Вакуумира се системата, за да се отстранят въздухът и влагата съгласно стандартната практика

                  3.05

                  Нанасят се данните в протоколите за оборудването и се попълва протокол за едно или повече изпитвания и проверки, извършени по време на изпита

                  T

                  T

                  —

                  —

                  4

                     Проверки за течове

                  4.01

                  Познават се зоните на потенциални течове на хладилно, климатично и термопомпено оборудване

                  T

                  T

                  —

                  T

                  4.02

                  Извършва се проверка на протоколите за оборудването преди извършването на проверка за течове и се идентифицира съществената информация, свързана с повтарящи се проблемни зони, на които да бъде обърнато специално внимание

                  T

                  T

                  —

                  T

                  4.03

                  Извършва се визуална и ръчна проверка на цялата система в съответствие с Регламент (ЕО) № 1516/2007 на Комисията (1)

                  П

                  П

                  —

                  П

                  4.04

                  Извършва се проверка за течове на системата, като се използва косвен метод в съответствие с Регламент (ЕО) № 1516/2007 на Комисията и наръчника с инструкции за системата

                  П

                  П

                  —

                  П

                  4.05

                  Използват се преносими измервателни уреди, като например комплект манометри, термометри и мултимери за измерване на напрежение/ток/съпротивление в контекста на косвените методи за проверка на течове и се тълкуват измерените параметри

                  П

                  П

                  —

                  П

                  4.06

                  Извършва се проверка за течове в системата, като се използва един от преките методи, посочени в Регламент (ЕО) № 1516/2007 на Комисията

                  П

                  —

                  —

                  —

                  4.07

                  Извършва се проверка за течове в системата, като се използва един от преките методи, посочени в Регламент (ЕО) № 1516/2007 на Комисията, които не водят до прекъсване на хладилния контур

                  —

                  П

                  —

                  П

                  4.08

                  Използва се подходящо електронно устройство за откриване на течове

                  П

                  П

                  —

                  П

                  4.09

                  Нанасят се данните в протоколите за оборудването

                  T

                  T

                  —

                  T

                  5

                     Екологосъобразно боравене със системата и хладилния агент по време на монтаж, поддръжка, сервизно обслужване или събиране и съхраняване на хладилния агент

                  5.01

                  Свързват се и се разкачват измервателни уреди и тръбопроводи така, че изпуснатото количество емисии да е минимално

                  П

                  П

                  —

                  —

                  5.02

                  Изпразва се и се зарежда резервоарът с хладилен агент както в течно, така и в газообразно състояние

                  П

                  П

                  П

                  —

                  5.03

                  Използва се комплект за извличане с цел съхраняване на хладилния агент и този комплект се свързва и разкачва така, че изпуснатото количество емисии да е минимално

                  П

                  П

                  П

                  —

                  5.04

                  Източва се от системата маслото, замърсено с флуорсъдържащи парникови газове

                  П

                  П

                  П

                  —

                  5.05

                  Установява се агрегатното състояние на хладилния агент (течно, газообразно) и състоянието му (подохладен, наситен или прегрят) преди зареждане, за да се осигури изборът на правилен метод и количество на зареждане. Зарежда се системата с хладилен агент (както в течно, така и в газообразно състояние) без загуба на хладилен агент

                  П

                  П

                  —

                  —

                  5.06

                  Избират се правилните везни и се използват за претегляне на хладилния агент

                  П

                  П

                  П

                  —

                  5.07

                  Попълват се протоколите за оборудването с цялата съществена информация относно извлечения с цел съхранение или добавения хладилен агент

                  T

                  T

                  —

                  —

                  5.08

                  Познават се изискванията и процедурите за работа, повторно използване, регенериране, съхранение и транспортиране на замърсени хладилни агенти и масла

                  T

                  T

                  T

                  —

                  6

                     Компонент: монтаж, пускане в експлоатация и ремонт на бутални, винтови и спирални компресори, едностъпални и двустъпални

                  6.01

                  Обясняват се основният принцип на действие на даден компресор (включително регулирането на мощността и системата за смазване) и рисковете от изтичане или изпускане на хладилен агент, свързани с него

                  T

                  T

                  —

                  —

                  6.02

                  Монтира се правилно компресор, включително оборудване за регулиране и защита, така че да не възникнат никакви течове или значително изпускане на хладилен агент, след като системата бъде пусната в експлоатация

                  П

                  П

                  —

                  —

                  6.03

                  Настройват се предпазните и контролните изключватели

                  П

                  —

                  —

                  —

                  6.04

                  Настройват се смукателните и нагнетателните вентили

                  6.05

                  Проверява се системата за връщане на масло

                  6.06

                  Пуска се и се изключва компресорът и се проверява доброто му работно състояние, включително чрез извършване на измервания по време на работа

                  П

                  П

                  —

                  —

                  6.07

                  Изготвя се доклад за състоянието на компресора, в който се посочват всички проблеми в неговото функциониране, които биха могли да повредят системата и евентуално да доведат до изтичане или изпускане на хладилен агент, ако не бъдат взети съответните мерки

                  T

                  T

                  —

                  —

                  7

                     Компонент: монтаж, пускане в експлоатация и поддръжка на кондензатори с въздушно охлаждане и с водно охлаждане

                  7.01

                  Обяснява се основният принцип на действие на кондензатора и рисковете от течове, свързани с него

                  T

                  T

                  —

                  —

                  7.02

                  Настройва се регулаторът за налягането на изхода на кондензатора

                  П

                  —

                  —

                  —

                  7.03

                  Монтира се правилно кондензатор или външно тяло, включително регулираща и предпазна арматура, така че да не възникнат никакви течове или значително изпускане на вещество, след като системата бъде пусната в експлоатация

                  П

                  П

                  —

                  —

                  7.04

                  Настройват се предпазните и регулиращите изключватели

                  П

                  —

                  —

                  —

                  7.05

                  Проверяват се изходящите тръби и тези за течната фаза

                  7.06

                  Отстраняват се от кондензатора некондензиращите газове, като се използва хладилно устройство за обезгазяване

                  П

                  —

                  —

                  —

                  7.07

                  Пуска се и се изключва кондензаторът и се проверява доброто му работно състояние, включително чрез извършване на измервания по време на работа

                  П

                  П

                  —

                  —

                  7.08

                  Проверява се повърхността на кондензатора

                  П

                  П

                  —

                  —

                  7.09

                  Изготвя се протокол за състоянието на кондензатора, в който се посочват всички проблеми в неговата работа, които биха могли да повредят системата и евентуално да доведат до изтичане или изпускане на хладилен агент, ако не бъдат взети съответните мерки

                  T

                  T

                  —

                  —

                  8

                     Компонент: монтаж, пускане в експлоатация и поддръжка на изпарители с въздушно охлаждане и с водно охлаждане

                  8.01

                  Обясняват се основният принцип на действие на изпарителя (включително системата за обезскрежаване) и рисковете от течове, свързани с него

                  T

                  T

                  —

                  —

                  8.02

                  Настройва се регулаторът за налягане на изпарителя

                  П

                  —

                  —

                  —

                  8.03

                  Монтира се изпарител, включително регулираща и предпазна арматура, така че да не възникват никакви течове или значително изпускане на вещество, след като системата бъде пусната в експлоатация

                  П

                  П

                  —

                  —

                  8.04

                  Настройват се предпазните и регулиращите изключватели

                  П

                  —

                  —

                  —

                  8.05

                  Проверява се дали тръбите за течната фаза и смукателните тръби са разположени правилно.

                  8.06

                  Проверява се тръбата с горещ газ за обезскрежаване

                  8.07

                  Настройва се вентилът за регулиране на налягането на изпарение

                  8.08

                  Пуска се и се изключва изпарителят и се проверява доброто му работно състояние, включително чрез извършване на измервания по време на работа

                  П

                  П

                  —

                  —

                  8.09

                  Проверява се повърхността на изпарителя

                  П

                  П

                  —

                  —

                  8.10

                  Изготвя се протокол за състоянието на изпарителя, в който се посочват всички проблеми в неговото функциониране, които биха могли да повредят системата и евентуално да доведат до изтичане или изпускане на хладилен агент, ако не бъдат взети съответните мерки

                  T

                  T

                  —

                  —

                  9

                     Компонент: монтаж, пускане в експлоатация и сервизно обслужване на термостатични разширителни вентили (ТРВ) и други компоненти

                  9.01

                  Обясняват се основният принцип на действие на различни видове дроселиращи устройства (термостатични разширителни вентили, капилярни тръби) и рисковете от течове, свързани с тях

                  T

                  T

                  —

                  —

                  9.02

                  Инсталират се вентили в правилното положение

                  П

                  —

                  —

                  —

                  9.03

                  Настройва се механичен/електронен ТРВ

                  П

                  —

                  —

                  —

                  9.04

                  Настройват се механични и електронни термостати

                  9.05

                  Настройва се вентил, регулиран по сигнал за налягане

                  9.06

                  Настройват се механични и електронни ограничителни клапани за налягането

                  9.07

                  Проверява се действието на маслоотделителя

                  П

                  —

                  —

                  —

                  9.08

                  Проверява се състоянието на филтър-дехидратора

                  9.09

                  Изготвя се протокол за състоянието на тези компоненти, в който се посочват всички проблеми в тяхното функциониране, които биха могли да повредят системата и евентуално да доведат до изтичане или изпускане на хладилен агент, ако не бъдат взети съответните мерки

                  T

                  —

                  —

                  —

                  10

                     Тръбна система: изграждане на херметична тръбна система в хладилна инсталация

                  10.01

                  Извършва се заваряване, спояване и/или запояване на херметичните връзки на метални тръби, тръбопроводи и компоненти, които могат да бъдат използвани в хладилните и климатичните системи, както и в системите с термопомпи

                  П

                  П

                  —

                  —

                  10.02

                  Изработват се/проверяват се тръби и крепежни елементи

                  П

                  П

                  —

                  —

                  11

                     Информация относно съответни технологии, чрез които могат да бъдат заместени флуорсъдържащите парникови газове или да се намали тяхната употреба, и безопасната работа с тях

                  11.01

                  Познават се съответни алтернативни технологии, чрез които могат да бъдат заместени флуорсъдържащите парникови газове или да се намали тяхната употреба, и безопасната работа с тях

                  T

                  T

                  T

                  T

                  11.02

                  Познават се съответни модели системи за намаляване на зарежданото количество флуорсъдържащи парникови газове и за повишаване на енергийната ефективност

                  T

                  T

                  —

                  —

                  11.03

                  Познават се съответните разпоредби за безопасност и стандарти за използването, съхранението и превоза на възпламеними или токсични хладилни агенти или хладилни агенти, които изискват по-високо работно налягане

                  T

                  T

                  —

                  —

                  11.04

                  Разбират се съответните предимства и недостатъци, по-специално по отношение на енергийната ефективност, на алтернативни хладилни агенти в зависимост от вида приложение и климатичните условия в различните региони

                  T

                  T

                  —

                  —

         (1)  Регламент (ЕО) № 1516/2007 на Комисията от 19 декември 2007 г. за установяване, в съответствие с Регламент (ЕО) № 842/2006 на Европейския парламент и на Съвета, на стандартни изисквания за проверка за течове на стационарно оборудване за хладилни и климатични системи, както и за топлинни помпи, съдържащо някои флуорирани парникови газове (ОВ L 335, 20.12.2007 г., стр. 10).

      ПРИЛОЖЕНИЕ II

         Таблица на съответствието

                  Регламент (ЕО) № 303/2008

                  Настоящ регламент

                  Член 1

                  Член 1

                  Член 2

                  Член 2

                  Член 3

                  —

                  Член 4, параграфи 1 и 2

                  Член 3, параграфи 1 и 2

                  Член 4, параграф 3, буква а)

                  Член 3, параграф 4

                  Член 4, параграф 3, букви б) и в)

                  Член 3, параграф 3, букви а) и б)

                  Член 4, параграф 4

                  —

                  Член 5

                  Член 4

                  Член 6

                  —

                  Член 7

                  Член 5

                  Член 8

                  Член 6

                  Член 9

                  —

                  Член 10

                  Член 7

                  Член 11

                  Член 8

                  Член 12

                  Член 9

                  Член 13

                  Член 10

                  —

                  Член 11

                  Член 14

                  Член 12

                  Приложение

                  Приложение I

                  —

                  Приложение II


title: Регламент за изпълнение (ЕС) № 1064/2013 на Комисията от 30 октомври 2013 година за определяне на коефициентите, приложими за зърнени култури, изнасяни под формата на шотландско уиски (Scotch whisky) в рамките на периода 2013/2014 година

text:
               31.10.2013

               BG

               Официален вестник на Европейския съюз

               L 289/46

         РЕГЛАМЕНТ ЗА ИЗПЪЛНЕНИЕ (ЕС) № 1064/2013 НА КОМИСИЯТА
   от 30 октомври 2013 година
   за определяне на коефициентите, приложими за зърнени култури, изнасяни под формата на шотландско уиски (Scotch whisky) в рамките на периода 2013/2014 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1670/2006 на Комисията от 10 ноември 2006 г. за определяне на някои подробни правила за прилагане на Регламент (ЕО) № 1784/2003 на Съвета във връзка с определянето и предоставянето на коригирани възстановявания по отношение на зърнени култури, изнасяни под формата на някои спиртни напитки (2), и по-специално член 5 от него,
   като има предвид, че:

               (1)

               Съгласно член 4, параграф 1 от Регламент (ЕО) № 1670/2006 количествата зърнени култури, отговарящи на изискванията за възстановяване, са количествата, които са поставени под контрол и дестилирани, претеглени с определян ежегодно за всяка съответна държава членка коефициент. Този коефициент изразява средното съотношение между общо изнесените количества и общо търгуваните количества на съответната спиртна напитка въз основа на тенденцията, наблюдавана в измененията на тези количества по време на броя години, отговарящ на средния период на отлежаване на съответната спиртна напитка.

               (2)

               Въз основа на предоставените от Обединеното кралство данни за периода от 1 януари до 31 декември 2012 г. този среден период на отлежаване през 2012 г. е бил седем години за шотландското уиски (Scotch whisky).

               (3)

               Регламент за изпълнение (ЕС) № 745/2012 на Комисията (3) не е актуален, тъй като се отнася за коефициентите, приложими за 2012/2013 г. Следователно е целесъобразно да се определят коефициентите за периода от 1 октомври 2013 г. до 30 септември 2014 г.

               (4)

               Член 10 от протокол 3 към Споразумението за Европейското икономическо пространство изключва предоставянето на възстановявания при износ за Лихтенщайн, Исландия и Норвегия. Освен това Съюзът сключи споразумения с някои трети държави, които съдържат клаузи за премахване на възстановяванията при износ. Поради това и на основание член 7, параграф 2 от Регламент (ЕО) № 1670/2006 е целесъобразно да се вземат под внимание тези съображения при изчисляване на коефициента за периода 2013/2014 година,

         ПРИЕ НАСТОЯЩИЯ РЕГЛАМЕНТ:
   Член 1
   За периода от 1 октомври 2013 г. до 30 септември 2014 г. коефициентите, посочени в член 4 от Регламент (ЕО) № 1670/2006, които са приложими за използваните в Обединеното кралство зърнени култури за производство на шотландско уиски (Scotch whisky), са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

   Той се прилага от 1 октомври 2013 г. до 30 септември 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 октомври 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 312, 11.11.2006 г., стр. 33.

      (3)  Регламент за изпълнение (ЕС) № 745/2012 на Комисията от 16 август 2012 г. за определяне на коефициентите, приложими за зърнени култури, изнасяни под формата на шотландско уиски (Scotch whisky) в рамките на периода 2012/2013 година (ОВ L 219, 17.8.2012 г., стр. 13).

      ПРИЛОЖЕНИЕ

                  Коефициенти, приложими в Обединеното кралство

                  Период на прилагане

                  Приложим коефициент

                  за преработения в малц ечемик, използван за производство на малцово уиски

                  за зърнените култури, използвани за производство на уиски от зърно

                  От 1 октомври 2013 г. до 30 септември 2014 г.

                  0,667

                  0,515


title: Регламент за изпълнение (ЕС) № 443/2014 на Комисията от 30 април 2014 година за изменение на Регламент за изпълнение (ЕС) № 543/2011 по отношение на праговите нива на допълнителните мита за домати, краставици, трапезно грозде, кайсии, череши, различни от вишните, праскови, включително брюнони и нектарини, и сливи

text:
               1.5.2014

               BG

               Официален вестник на Европейския съюз

               L 130/41

         РЕГЛАМЕНТ ЗА ИЗПЪЛНЕНИЕ (ЕС) № 443/2014 НА КОМИСИЯТА
   от 30 април 2014 година
   за изменение на Регламент за изпълнение (ЕС) № 543/2011 по отношение на праговите нива на допълнителните мита за домати, краставици, трапезно грозде, кайсии, череши, различни от вишните, праскови, включително брюнони и нектарини, и сливи
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като има предвид, че:

               (1)

               В Регламент за изпълнение (ЕС) № 543/2011 на Комисията (2) се предвижда наблюдение на вноса на продуктите, изброени в приложение XVIII към посочения регламент. Това наблюдение се извършва съгласно правилата, предвидени в член 308г от Регламент (ЕИО) № 2454/93 на Комисията (3).

               (2)

               За целите на прилагането на член 5, параграф 4 от Споразумението за селското стопанство (4), сключено в рамките на многостранните търговски преговори от Уругвайския кръг, и въз основа на последните получени данни за 2011, 2012 и 2013 г. следва да бъдат изменени праговите нива с оглед прилагане на допълнителните мита за краставици и череши, различни от вишните, считано от 1 май 2014 г., и за кайсии, домати, сливи, праскови, включително брюнони и нектарини, и трапезно грозде — считано от 1 юни 2014 г.

               (3)

               Поради това Регламент за изпълнение (ЕС) № 543/2011 следва да бъде съответно изменен. За по-голяма четивност приложение XVIII към посочения регламент следва да бъде заменено изцяло.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   В приложение XVIII към Регламент за изпълнение (ЕС) № 543/2011 праговите нива за домати, краставици, трапезно грозде, кайсии, череши, различни от вишните, праскови, включително брюнони и нектарини, и сливи се заменят с нивата, посочени в съответната колона от същото приложение, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 април 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 671.

      (2)  Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ L 157, 15.6.2011 г., стр. 1).

      (3)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).

      (4)  ОВ L 336, 23.12.1994 г., стр. 22.

      ПРИЛОЖЕНИЕ

            „ПРИЛОЖЕНИЕ XVIII
            ДОПЪЛНИТЕЛНИ МИТА ПРИ ВНОС: ДЯЛ IV, ГЛАВА I, РАЗДЕЛ 2
            Независимо от правилата за тълкуване на Комбинираната номенклатура текстът на описанието на продуктите има само указателен характер. В рамките на настоящото приложение приложното поле на допълнителните мита се определя от обхвата на кодовете по КН, валидни към момента на приемане на настоящия регламент.

                        (в тонове)

                        Пореден номер

                        Код по КН

                        Описание на стоките

                        Период на прилагане

                        Прагови нива

                        78.0015

                        0702 00 00

                        Домати

                        От 1 октомври до 31 май

                        445 127

                        78.0020

                        От 1 юни до 30 септември

                        27 287

                        78.0065

                        0707 00 05

                        Краставици

                        От 1 май до 31 октомври

                        12 678

                        78.0075

                        От 1 ноември до 30 април

                        12 677

                        78.0085

                        0709 91 00

                        Артишок (ангинарии)

                        От 1 ноември до 30 юни

                        12 663

                        78.0100

                        0709 93 10

                        Тиквички

                        От 1 януари до 31 декември

                        112 241

                        78.0110

                        0805 10 20

                        Портокали

                        От 1 декември до 31 май

                        252 542

                        78.0120

                        0805 20 10

                        Клементинки

                        От 1 ноември до края на февруари

                        82 192

                        78.0130

                        0805 20 30
                        0805 20 50
                        0805 20 70
                        0805 20 90

                        Мандарини (включително тангерини и сатсумаси); wilkings и подобни цитрусови хибриди

                        От 1 ноември до края на февруари

                        81 570

                        78.0155

                        0805 50 10

                        Лимони

                        От 1 юни до 31 декември

                        310 090

                        78.0160

                        От 1 януари до 31 май

                        51 670

                        78.0170

                        0806 10 10

                        Трапезно грозде

                        От 21 юли до 20 ноември

                        69 907

                        78.0175

                        0808 10 80

                        Ябълки

                        От 1 януари до 31 август

                        553 379

                        78.0180

                        От 1 септември до 31 декември

                        72 914

                        78.0220

                        0808 30 90

                        Круши

                        От 1 януари до 30 април

                        183 233

                        78.0235

                        От 1 юли до 31 декември

                        25 489

                        78.0250

                        0809 10 00

                        Кайсии

                        От 1 юни до 31 юли

                        5 630

                        78.0265

                        0809 29 00

                        Череши, различни от вишните

                        От 21 май до 10 август

                        32 371

                        78.0270

                        0809 30

                        Праскови, включително брюнони и нектарини

                        От 11 юни до 30 септември

                        3 146

                        78.0280

                        0809 40 05

                        Сливи

                        От 11 юни до 30 септември

                        16 404“


title: Регламент за изпълнение (ЕС) 2016/2306 на Комисията от 19 декември 2016 година за определяне на коефициента на разпределение за количествата, за които се отнасят подадените от 1 до 7 декември 2016 г. заявления за лицензии за внос, и за определяне на количествата, които следва да бъдат добавени към определените за подпериода от 1 април до 30 юни 2017 г. количества в рамките на тарифните квоти, открити по силата на Регламент (ЕО) № 533/2007 в сектора на птичето месо

text:
               20.12.2016

               BG

               Официален вестник на Европейския съюз

               L 345/39

         РЕГЛАМЕНТ ЗА ИЗПЪЛНЕНИЕ (ЕС) 2016/2306 НА КОМИСИЯТА
   от 19 декември 2016 година
   за определяне на коефициента на разпределение за количествата, за които се отнасят подадените от 1 до 7 декември 2016 г. заявления за лицензии за внос, и за определяне на количествата, които следва да бъдат добавени към определените за подпериода от 1 април до 30 юни 2017 г. количества в рамките на тарифните квоти, открити по силата на Регламент (ЕО) № 533/2007 в сектора на птичето месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188 от него,
   като има предвид, че:

               (1)

               С Регламент (ЕО) № 533/2007 на Комисията (2) се откриват годишни тарифни квоти за внос на продукти от сектора на птичето месо.

               (2)

               По отношение на някои от квотите количествата, за които се отнасят заявленията за лицензии за внос, подадени от 1 до 7 декември 2016 г. за подпериода от 1 януари до 31 март 2017 г., са по-високи от наличните количества. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества, изчислен съгласно член 7, параграф 2 от Регламент (ЕО) № 1301/2006 на Комисията (3).

               (3)

               По отношение на някои от квотите количествата, за които се отнасят заявленията за лицензии за внос, подадени от 1 до 7 декември 2016 г. за подпериода от 1 януари до 31 март 2017 г., са по-ниски от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (4)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на количествата, за които се отнасят подадените по силата на Регламент (ЕО) № 533/2007 заявления за лицензии за внос за подпериода от 1 януари до 31 март 2017 г., се прилага коефициентът на разпределение, посочен в приложението към настоящия регламент.
   2.   Количествата, за които не са подадени заявления за лицензии за внос по силата на Регламент (ЕО) № 533/2007 и които следва да бъдат добавени към подпериода от 1 април до 30 юни 2017 г., са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 декември 2016 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 533/2007 на Комисията от 14 май 2007 г. относно откриване и управление на вносни тарифни квоти в сектора на птичето месо (ОВ L 125, 15.5.2007 г., стр. 9).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ

                  Пореден номер

                  Коефициент на разпределение — заявления, подадени за подпериода от 1 януари до 31 март 2017 г.
                  (в проценти)

                  Количества, за които не са подадени заявления и които следва да бъдат добавени към наличните количества за подпериода от 1 април до 30 юни 2017 г.
                  (в килограми)

                  09.4067

                  1,396651

                  —

                  09.4068

                  —

                  2 142 507

                  09.4069

                  0,146909

                  —

                  09.4070

                  —

                  1 335 750


title: Регламент за изпълнение (ЕС) № 1369/2011 на Комисията от 21 декември 2011 година за изменение на Регламент (ЕО) № 952/2006 за установяване на подробни правила за прилагането на Регламент (ЕО) № 318/2006 на Съвета по отношение на управлението на пазара на захарта в Общността и системата от квоти

text:
               22.12.2011

               BG

               Официален вестник на Европейския съюз

               L 341/38

         РЕГЛАМЕНТ ЗА ИЗПЪЛНЕНИЕ (ЕС) № 1369/2011 НА КОМИСИЯТА
   от 21 декември 2011 година
   за изменение на Регламент (ЕО) № 952/2006 за установяване на подробни правила за прилагането на Регламент (ЕО) № 318/2006 на Съвета по отношение на управлението на пазара на захарта в Общността и системата от квоти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 192, параграф 2 във връзка с член 4 от него,
   като има предвид, че:

               (1)

               След въвеждането на компютризирана система за предаване на информация относно цената на захарта към системата за регистриране на цените съгласно член 14 от Регламент (ЕО) № 952/2006 на Комисията (2) е целесъобразно Комисията да предоставя по-често посочената информация на Управителния комитет за общата организация на селскостопанските пазари.

               (2)

               Поради това Регламент (ЕО) № 952/2006 следва да бъде съответно изменен.

               (3)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   В член 14 от Регламент (ЕО) № 952/2006 първата алинея се заменя със следното:

      „Всеки месец Комисията информира Управителния комитет за общата организация на селскостопанските пазари относно средната цена на бялата захар, съобщена през месеца, предхождащ датата на предоставяне на информацията.“

   Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 декември 2011 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 39.


title: Регламент за изпълнение (ЕС) № 279/2014 на Комисията от 19 март 2014 година за установяване на стандартни стойности при внос с цел определяне на входната цена на някои плодове и зеленчуци

text:
               20.3.2014

               BG

               Официален вестник на Европейския съюз

               L 82/6

      РЕГЛАМЕНТ ЗА ИЗПЪЛНЕНИЕ (ЕС) № 279/2014 НА КОМИСИЯТА

   от 19 март 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 март 2014 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  145,0

                  MA

                  63,9

                  TN

                  88,1

                  TR

                  102,6

                  ZZ

                  99,9

                  0707 00 05

                  EG

                  182,1

                  MA

                  182,1

                  TR

                  142,5

                  ZZ

                  168,9

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  41,9

                  TR

                  89,7

                  ZZ

                  65,8

                  0805 10 20

                  EG

                  47,9

                  IL

                  68,0

                  MA

                  60,9

                  TN

                  55,0

                  TR

                  56,9

                  ZA

                  62,5

                  ZZ

                  58,5

                  0805 50 10

                  TR

                  63,5

                  ZZ

                  63,5

                  0808 10 80

                  AR

                  94,0

                  CL

                  127,9

                  CN

                  117,1

                  MK

                  30,8

                  US

                  182,3

                  ZZ

                  110,4

                  0808 30 90

                  AR

                  99,0

                  CL

                  107,5

                  CN

                  74,5

                  TR

                  158,2

                  ZA

                  85,1

                  ZZ

                  104,9

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/2454 на Съвета от 23 декември 2015 година за прилагане на член 17, параграфи 1 и 3 от Регламент (ЕС) № 224/2014 относно ограничителни мерки с оглед на положението в Централноафриканската република

text:
               24.12.2015

               BG

               Официален вестник на Европейския съюз

               L 339/36

         РЕГЛАМЕНТ ЗА ИЗПЪЛНЕНИЕ (ЕС) 2015/2454 НА СЪВЕТА
   от 23 декември 2015 година
   за прилагане на член 17, параграфи 1 и 3 от Регламент (ЕС) № 224/2014 относно ограничителни мерки с оглед на положението в Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграфи 1 и 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 10 март 2014 г. Съветът прие Регламент (ЕС) № 224/2014.

               (2)

               На 20 октомври 2015 г. Комитетът на Съвета за сигурност на ООН, създаден съгласно Резолюция 2127 (2013) на Съвета за сигурност на ООН („Комитет по санкциите“), актуализира данните за самоличността на едно физическо лице от своя списък със санкции.

               (3)

               На 17 декември 2015 г. Комитетът по санкциите добави две лица към списъка на лицата и образуванията, подлежащи на ограничителни мерки.

               (4)

               Поради това приложение I към Регламент (ЕС) № 224/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 224/2014 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 декември 2015 година.

            За Съвета

            Председател

         J. ASSELBORN

      (1)  ОВ L 70, 11.3.2014 г., стр. 1.

      ПРИЛОЖЕНИЕ

                  I.

                  Следните лица се добавят към списъка, който се съдържа в приложение I към Регламент (ЕС) № 224/2014:
                  А   Лица
                  7.   Haroun GAYE (известен още като: а) Haroun Geye; б) Aroun Gaye; в) Aroun Geye
                  Длъжности: докладчик за политическата координация на Front Populaire pour la Renaissance de Centrafrique (FPRC)
                  Дата на раждане: а) 30 януари 1968 г.; б) 30 януари 1969 г.
                  № на паспорт: Централноафриканска република, номер O00065772 (буква O, последвана от три пъти цифра 0), валиден до 30 декември 2019 г.)
                  Адрес: Банги, Централноафриканска република.
                  Дата на включване в списъка: 17 декември 2015 г.
                  Сведения от описателното обобщение на основанията за включване в списъка, предоставено от Комитета по санкциите:
                  Haroun Gaye беше включен в списъка на 17 декември 2015 г. съгласно точка 11 и точка 12, букви б) и е) от Резолюция 2196 (2015), поради това че „участва във или оказва подкрепа за действия, насочени срещу мира, стабилността или сигурността на ЦАР“, „участва в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване“ и „участва в планирането, ръководенето, подпомагането или извършването на нападения срещу мисии на ООН или международни части в областта на сигурността, включително MINUSCA, мисиите на Европейския съюз и френските операции, които им оказват подкрепа.“

                     Допълнителни сведения:

                  От началото на 2014 г. HAROUN GAYE е един от ръководителите на въоръжена група, действаща в квартал PK5 в Банги. Представители на гражданското общество в квартал РК5 твърдят, че Gaye и неговата въоръжена група подхранват конфликта в Банги, като се противопоставят на помирението и възпрепятстват придвижването на хора от и към трети район в Банги. На 11 май 2015 г. Gaye и 300 демонстранти блокират достъпа до Националния преходен съвет с цел да осуетят заключителния ден на форума в Банги. Според сведенията Gaye е съдействал на представители на Антибалака за координиране на действията по осуетяването.
                  На 26 юни 2015 г. Gaye, придружен от малка група сподвижници, осуетява откриването на кампанията по регистрация на гласоподаватели в квартала РК5 в Банги, като предизвиква прекратяването на кампанията.
                  На 2 август 2015 г. MINUSCA направи опит да арестува Gaye в съответствие с разпоредбите на точка 32, буква е), подточка i) от Резолюция 2217 (2015) на Съвета за сигурност на ООН. Според сведенията Gaye е бил предварително информиран за опита за арест и е чакал в готовност с тежковъоръжени свои привърженици. Силите на Gaye откриват огън по съвместната оперативна група на MINUSCA. При продължилата седем часа въоръжена схватка привържениците на Gaye използват огнестрелни оръжия, ръчни противотанкови гранатомети и ръчни гранати срещу силите на MINUSCA, убиват един член на мироопазващите сили и раняват осем. Gaye участва в подстрекаването на съпътствани от насилие протести и сблъсъци в края на септември 2015 г., които по всичко личи представляват опит за преврат с цел да бъде свалено преходното правителство. Опитът за преврат вероятно е предвождан от привърженици на бившия президент Bozize, които встъпват в съюз по сметка с Gaye и други ръководители на FPRC. По всичко личи, че Gaye има за цел да осъществи поредица от ответни нападения, които да застрашат провеждането на предстоящите избори. Gaye отговаря за координацията с маргинализираните елементи от Антибалака.
                  На 1 октомври 2015 г. в квартала РК5 се провежда среща между Eugène Barret Ngaïkosset, член на маргинализирана група в рамките на Антибалака, и Gaye с цел планирането на съвместно нападение в Банги, което да бъде извършено на 3 октомври, събота. Групата на Gaye възпрепятства намиращите се в PK5 лица да напуснат квартала, с цел да се засили общностната идентичност на мюсюлманското население и така да се изостри междуетническото напрежение и да се осуети помирението. На 26 октомври 2015 г. Gaye и неговата група прекъсват среща между архиепископа на Банги и имама на централната джамия в Банги и заплашват делегацията, която е принудена да се оттегли от централната джамия и да напусне квартала PK5.
                  8.   Eugène BARRET NGAÏKOSSET (известен още като: а) Eugene Ngaikosset; б) Eugene Ngaikoisset; в) Eugene Ngakosset; г) Eugene Barret Ngaikosse; д) Eugene Ngaikouesset; недостоверни псевдоними: е) „Касапина от Paoua“; ж) Ngakosset
                  Длъжност: а) бивш капитан от Централноафриканската президентска гвардия; б) бивш капитан от централноафриканските военноморски сили
                  Национален идентификационен номер: военен идентификационен номер от Централноафриканските въоръжени сили (FACA): 911-10-77
                  Адрес: а) Банги, Централноафриканска република
                  Дата на включване в списъка: 17 декември 2015 г.
                  Други сведения: капитан Eugène Barret Ngaïkosset е бивш член на президентската гвардия на бившия президент François Bozizé (вж. № 001) и е свързан с движението Антибалака. Избягал от затвора на 17 май 2015 г. след екстрадирането му от Бразавил, създава собствена фракция в Антибалака, в която участват бивши бойци на FACA.
                  Сведения от описателното обобщение на основанията за включване в списъка, предоставено от Комитета по санкциите:
                  Eugène BARRET NGAÏKOSSET е включен в списъка на 17 декември 2015 г. съгласно точка 11 и точка 12, букви б) и е) от Резолюция 2196 (2015), поради това че „участва във или оказва подкрепа за действия, насочени срещу мира, стабилността или сигурността на ЦАР“, „участва в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване“ и „участва в планирането, ръководенето, подпомагането или извършването на нападения срещу мисии на ООН или международни части в областта на сигурността, включително MINUSCA, мисиите на Европейския съюз и френските операции, които им оказват подкрепа.“

                     Допълнителни сведения:

                  Ngaïkosset е един от основните извършители на насилието, избухнало в Банги в края на септември 2015 г. Ngaïkosset и други представители на Антибалака работят заедно с маргинализирани членове на бившата Селека в стремежа си да дестабилизират преходното правителство на ЦАР. В нощта на 27 срещу 28 септември 2015 г. Ngaïkosset и други лица правят неуспешен опит да щурмуват жандармерийския лагер „Изамо“, за да откраднат оръжие и боеприпаси. На 28 септември групата обкръжава сградата на националното радио на ЦАР.
                  На 1 октомври 2015 г. в квартала РК5 се провежда среща между Ngaïkosset и Haroun Gaye, лидер на Front Populaire pour la Renaissance de Centrafrique (FPRC), с цел планирането на съвместно нападение в Банги, което да бъде извършено на 3 октомври, събота.
                  На 8 октомври 2015 г. министърът на правосъдието на ЦАР обявява, че се планира Ngaïkosset и други лица да бъдат разследвани за участието им в насилието в Банги през септември 2015 г. Ngaikosset и другите лица са обявени за участници в „ексцесии, представляващи нарушение на вътрешната сигурност на страната, съзаклятничество, подбуждане към гражданска война, гражданско неподчинение, омраза и съучастничество“. На правните органи на ЦАР се възлага да започнат разследване, за да открият и арестуват извършителите и съучастниците.
                  Счита се, че на 11 октомври 2015 г. Ngaïkosset е възложил на милицията Антибалака под негово командване да извърши отвличания, визиращи главно французи, но и централноафрикански политици и служители на ООН, с цел да предизвика насилственото оттегляне на временния президент Catherine Samba-Panza.

                  II.

                  Вписването под номер 6 в приложението към Регламент(ЕС) № 224/2014 се заменя със следното вписване:
                  6.   Oumar YOUNOUS ABDOULAY (известен още като: a) Oumar Younous; б) Omar Younous; в) Oumar Sodiam; г) Oumar Younous M'Betibangui)
                  Длъжност: бивш генерал от Селека
                  Дата на раждане: 2 април 1970 г.
                  Гражданство: Судан, централноафрикански дипломатически паспорт № D00000898, издаден на 11 април 2013 г. (валиден до 10 април 2018 г.)
                  Адрес: а) Bria, Централноафриканска република (тел. + 236 75507560); б) Birao, Централноафриканска република; в) Tullus, Южен Дарфур, Судан (предишно местонахождение)
                  Друга информация: занимава се с контрабанда на диаманти и е генерал-полковник от Селека, както и приближен на бившия изпълняващ длъжността президент на ЦАР Michel Djotodia. Физическо описание: цвят на косата: черен; ръст: 180 см; произхожда от етническата група Fulani. Налична е снимка за включване в специалното известие на Интерпол и Съвета за сигурност на ООН.
                  Дата на посочване от страна на ООН: 20 август 2015 г. (изменено на 20 октомври 2015 г.)
                  Сведения от описателното обобщение на основанията за включване в списъка, предоставено от Комитета по санкциите:
                  Oumar Younous е включен в списъка на 20 август 2015 г. съгласно точка 11 и точка 12, буква г) от Резолюция 2196 (2015), поради това че „участва във или оказва подкрепа за действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и честни демократични избори, или които подхранват насилието;“ и „оказва подкрепа на въоръжени групи или престъпни мрежи чрез незаконна експлоатация или търговия с природни ресурси в ЦАР, включително диаманти, злато, видове от дивата флора и фауна, както и продукти от видове от дивата флора и фауна“.

                     Допълнителни сведения:

                  Oumar Younous в качеството си на генерал от бившата коалиция Селека и контрабандист на диаманти оказва подкрепа за въоръжена групировка посредством незаконната експлоатация и търговия с природни ресурси, включително диаманти, в Централноафриканската република.
                  През октомври 2008 г. Oumar Younous, бивш шофьор в предприятието за изкупуване на диаманти SODIAM, се присъединява към бунтовническата групировка Mouvement des Libérateurs Centrafricains pour la Justice (MLCJ). През декември 2013 г. Oumar Younous е идентифициран като генерал-полковник от коалицията Селека и приближен на изпълняващия длъжността президент Michel Djotodia.
                  Younous участва в търговията с диаманти от Bria и Sam Ouandja за Судан. Източници твърдят, че Oumar Younous е участвал в получаването на скрити в Bria пратки с диаманти, които пренася в Судан с цел продажба.


title: Регламент за изпълнение (ЕС) № 1045/2011 на Комисията от 19 октомври 2011 година относно неодобряване на активното вещество асулам в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Решение 2008/934/ЕО на Комисията текст от значение за ЕИП

text:
               20.10.2011

               BG

               Официален вестник на Европейския съюз

               L 275/23

         РЕГЛАМЕНТ ЗА ИЗПЪЛНЕНИЕ (ЕС) № 1045/2011 НА КОМИСИЯТА
   от 19 октомври 2011 година
   относно неодобряване на активното вещество асулам в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Решение 2008/934/ЕО на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
   като има предвид, че:

               (1)

               В съответствие с член 80, параграф 1, буква в) от Регламент (ЕО) № 1107/2009 Директива 91/414/ЕИО на Съвета (2) се прилага — по отношение на процедурата и условията за одобряване — за активните вещества, за които е била установена пълнота в съответствие с член 16 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (3). Асулам е активно вещество, за което е установена пълнота в съответствие с посочения регламент.

               (2)

               С регламенти (ЕО) № 451/2000 (4) и (ЕО) № 1490/2002 (5) на Комисията се определят подробните правила за изпълнението на втория и третия етап от работната програма, посочена в член 8, параграф 2 от Директива 91/414/ЕИО, и се установяват списъци с активни вещества, които да бъдат оценени с оглед на евентуалното им включване в приложение I към Директива 91/414/ЕИО. В тези списъци е включен асулам.

               (3)

               В съответствие с член 3, параграф 2 от Регламент (ЕО) № 1095/2007 на Комисията от 20 септември 2007 г. за изменение на Регламент (ЕО) № 1490/2002 за установяване на допълнителни подробни правила за изпълнение на третия етап на работната програма, посочена в член 8, параграф 2 от Директива 91/414/ЕИО на Съвета и Регламент (ЕО) № 2229/2004 за определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (6) нотификаторът оттегли подкрепата си за включването на това активно вещество в приложение I към Директива 91/414/ЕИО в двумесечен срок от влизането в сила на Регламент (ЕО) № 1095/2007. Вследствие на това относно невключването на асулам беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (7).

               (4)

               В съответствие с член 6, параграф 2 от Директива 91/414/ЕИО първоначалният нотификатор (наричан по-долу „заявителят“) подаде ново заявление, в което поиска прилагане на ускорената процедура, предвидена в членове 14—19 от Регламент (ЕО) № 33/2008.

               (5)

               Заявлението беше подадено до Обединеното кралство, което беше определено за държава-членка докладчик по силата на Регламент (ЕО) № 1490/2002. Установеният срок за ускорената процедура беше спазен. Спецификацията на активното вещество и одобрените видове употреба са идентични с онези, които са предмет на Решение 2008/934/ЕО. Посоченото заявление отговаря също така и на останалите съществени и процедурни изисквания на член 15 от Регламент (ЕО) № 33/2008.

               (6)

               Обединеното кралство направи оценка на представените от заявителя допълнителни данни и подготви допълнителен доклад. На 6 ноември 2009 г. Обединеното кралство предостави този доклад на Европейския орган за безопасност на храните (наричан по-долу „Органът“) и на Комисията. Органът сведе допълнителния доклад до знанието на другите държави-членки и на заявителя за коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 23 септември 2010 г. Органът представи на Комисията своето заключение от извършената оценка на риска за асулам (8). Проектът на доклада от оценката, допълнителният доклад и заключението на Органа бяха разгледани от държавите-членки и Комисията в рамките на Постоянния комитет по хранителната верига и здравето на животните и бяха окончателно оформени на 14 юли 2011 г. като доклад на Комисията за преглед на асулам.

               (7)

               При оценката на това активно вещество бяха открити някои проблеми. По-специално те бяха следните. Не е възможно да се направи надеждна оценка на експозицията на потребителите, тъй като липсват данни за наличието и токсичността на метаболита сулфаниламид, както и относно наличието на други потенциално значими метаболити, които не са анализирани в съществуващите изпитвания за наличие на остатъчни вещества и в изследванията на преработката. Същевременно в техническата спецификация на активното вещество не се съдържат данни за токсикологичната значимост на примесите. Освен това е установен висок риск за птиците.

               (8)

               Комисията прикани заявителя да представи своите коментари относно заключението на Органа. В съответствие с член 21, параграф 1 от Регламент (ЕО) № 33/2008 Комисията прикани заявителя да представи и коментари относно проекта на доклада за прегледа. Заявителят представи своите коментари и те бяха разгледани внимателно.

               (9)

               Заявителят представи аргументи, но те не можаха да елиминират проблемите, посочени в съображение 7. Следователно не беше доказано, че може да се очаква, че при предлаганите условия на употреба продуктите за растителна защита, съдържащи асулам, ще отговорят като цяло на изискванията, определени в член 5, параграф 1, букви а) и б) от Директива 91/414/ЕИО.

               (10)

               Поради това асулам следва да не се одобрява в съответствие с член 13, параграф 2 от Регламент (ЕО) № 1107/2009.

               (11)

               За продуктите за растителна защита, за които държавите-членки дават гратисен период в съответствие с член 46 от Регламент (ЕО) № 1107/2009, този период следва да изтече най-късно на 31 декември 2012 г., както е определено в член 3, втора алинея от Решение 2008/934/ЕО.

               (12)

               Настоящият регламент не засяга подаването на ново заявление за асулам по реда на член 7 от Регламент (ЕО) № 1107/2009.

               (13)

               В интерес на яснотата вписването за асулам в приложението към Решение 2008/934/ЕО следва да бъде заличено.

               (14)

               Поради това е целесъобразно Решение 2008/934/ЕО да бъде съответно изменено.

               (15)

               Постоянният комитет по хранителната верига и здравето на животните не представи становище. Бе сметнато за необходимо да бъде изготвен акт за изпълнение и председателят предаде проекта на акта за изпълнение на апелативния комитет за по-нататъшно обсъждане. Апелативният комитет не представи становище,

         ПРИЕ НАСТОЯЩИЯ РЕГЛАМЕНТ:
   Член 1
   Неодобряване на активно вещество
   Активното вещество асулам не се одобрява.
   Член 2
   Преходни мерки
   Държавите-членки гарантират, че разрешенията за продукти за растителна защита, съдържащи асулам, се отнемат до 31 декември 2011 г.
   Член 3
   Гратисен период
   Всеки гратисен период, определен от държавите-членки в съответствие с член 46 от Регламент (ЕО) № 1107/2009, трябва да бъде възможно най-кратък и да изтича не по-късно от 31 декември 2012 г.
   Член 4
   Изменения на Решение 2008/934/ЕО
   В приложението към Решение 2008/934/ЕО вписването за асулам се заличава.
   Член 5
   Влизане в сила и дата на прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 октомври 2011 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 15, 18.1.2008 г., стр. 5.

      (4)  ОВ L 55, 29.2.2000 г., стр. 25.

      (5)  ОВ L 224, 21.8.2002 г., стр. 23.

      (6)  ОВ L 246, 21.9.2007 г., стр. 19.

      (7)  ОВ L 333, 11.12.2008 г., стр. 11.

      (8)  Европейски орган за безопасност на храните. Заключение относно партньорския преглед на оценката на риска от пестициди за активното вещество асулам. EFSA Journal 2010 г.; 8(12):1822. [71 стр.] doi:10.2903/j.efsa.2010.1822. Публикувано онлайн на: www.efsa.europa.eu/efsajournal.htm.


title: Регламент за изпълнение (ЕС) 2015/153 на Комисията от 30 януари 2015 година за дерогация от Регламент (ЕО) № 1918/2006 по отношение на месечните ограничения за издаването на лицензии за внос в рамките на тарифната квота за 2015 г. за маслиново масло с произход от Тунис

text:
               31.1.2015

               BG

               Официален вестник на Европейския съюз

               L 26/19

         РЕГЛАМЕНТ ЗА ИЗПЪЛНЕНИЕ (ЕС) 2015/153 НА КОМИСИЯТА
   от 30 януари 2015 година
   за дерогация от Регламент (ЕО) № 1918/2006 по отношение на месечните ограничения за издаването на лицензии за внос в рамките на тарифната квота за 2015 г. за маслиново масло с произход от Тунис
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, буква а) от него,
   като има предвид, че:

               (1)

               В член 2, параграф 2 от Регламент (ЕО) № 1918/2006 на Комисията (2) са предвидени месечните ограничения за количеството маслиново масло, за което могат да бъдат издавани лицензии за внос в рамките на общия обем на квотата, предвидена в параграф 1 от същия член.

               (2)

               С цел да се улесни търговията с маслиново масло между ЕС и Тунис за текущата стопанска година е необходимо да се предвиди дерогация от Регламент (ЕО) № 1918/2006 и да се разрешат различни месечни ограничения за периода от 1 февруари 2015 г. до 31 октомври 2015 г., без да се засяга общият обем на тарифната квота, предвидена в член 2, параграф 1 от същия регламент.

               (3)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 2, параграф 2 от Регламент (ЕО) № 1918/2006 и без да се засяга обемът на тарифната квота, предвидена в член 2, параграф 1 от същия регламент, за периода от 1 февруари 2015 г. до 31 октомври 2015 г. се одобрява издаването на лицензии в рамките на следните месечни ограничения:

               —

               9 000 тона за всеки от месеците февруари и март, и

               —

               8 000 тона за всеки месец от април до октомври.

         Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 януари 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ L 365, 21.12.2006 г., стр. 84.